Microsoft Windows

Microsoft Windows e jè une famee di sistemis operatîfs prodote de Microsoft a scomençâ dal 1985 par jessi doprade tai ordenadôrs, in particolâr su chei par ûs domestic, ma anche tai servidôrs. 

 Versions di Microsoft Windows 
La famee di prodots di Windows e po jessi cussì classificade:
 Ambients operatîfs a 16 bits 
La prime version di Windows e je la 1.0 dal 1985, nassude come estension grafiche dal MS-DOS.
Fin de prime version, Windows al permetè, contrariamentri al DOS, di eseguî plui operazions tal stes moment (multilavôr).
Une version sucessive, simpri a 16 bits, e fo la 2.0, dal 1987.
Lis versions sucessivis a son la 3.0 dal 1990, 3.1 dal 1992 e 3.11 dal 1993.

 Sistemis operatîfs ibrits a 16/32 bits 
Windows 95 (1995), Windows 98 (1998) - cun la seconde edizion dal 1999 clamade ancje Windows 98SE, Windows ME (2000).

 Sistemis operatîfs a 32 bits 
 Windows NT 3.1 (1993)
 Windows NT 3.51
 Windows NT 4.0 (1996)
 Windows 2000 (1999)
 Windows XP (2001)
 Windows Server 2003 (2004)
 Windows XP Media Center Edition (2005)
 Windows Vista (2006)
 Windows Home Server (2007)
 Windows Server 2008 (2008)

 Sistemis operatîfs a 64 bits 
 Windows XP Professional x64 Edition
 Windows Server 2003 x64 Edition
 Windows Vista x64
 Windows Home Server
 Windows Server 2008
 Windows 7

 Sistemis operatîfs embedded 
 Windows CE (cumò Windows Mobile)
 Windows XP Tablet PC Edition

 Carateristichis 

 Sigurece 
I sistemis operatîfs de Microsoft a son il principâl obietîf dai scritôrs di virus informatics, par vie dal efiet combinât de grandissime difusion, de scjarse atenzion dimostrade fin vuê de aziende par la tematiche sigurece, e da lis scjarsissimis cognossincis dal utent medi, dai pericui derivants de conession di un PC a une rêt di estension mondiâl come Internet. Dome tai ultims agns, Microsoft e à produsût agjornaments leâts ae prevenzion (service pack 2 par Windows XP) e gnûfs prodots specifics par la sigurece, come il strument di rimozion malware par Windows.

 Alternativis 
Fin tai timps dal DOS a si fevele di alternativis al sisteme operatîf Windows, di scuasit vincj agns il plui doprât tal mont. Tai agns '80 i plui cognossûts a jerin OS/2 e Amiga; OS/2 al è un sisteme operatîf svilupât inizialmentri di Microsoft e IBM, cuâl alternative a Windows. Cu la fin de colaborazion jenfri lis dôs aziendis, il disvilup di OS/2 al è stât puartât denant de sole IBM, che no je rivade a concuistâ une grande cuote di marcjât. Il sisteme AMIGA al nas tal 1985 dai laboratoris Californians de Commodore, cun carateristichis ecezionâls par chei timps: sisteme operatîf multitasking, grafiche a colôrs (4096), il sun stereofonic, ecc. Tai agns novante al è stât fuart il dibatiment par lis causis de muart di cheste architeture. La Commodore stesse e je falide tal 1994 dopo di cuarante agns di ativitât tal setôr.

 Viôt ancje 
 Microsoft
 Windows XP
 Windows Vista

 Leams esternis 
  Pagjine uficiâl

Categorie:Sistemis operatîfs
Categorie:Microsoft Windows